വിലക്കയറ്റം: ഹോട്ടലുകാരുടെ സമരം 10ന് കോട്ടയം: വാണിജ്യ ആവശ്യത്തിനുള്ള പാചക വാതക വില രണ്ടായിരത്തിലേക്ക്, ഇന്ധന വില വര്ധനയുടെ ചുവടു പിടിച്ചു പച്ചക്കറി, പലചരക്കു സാധനങ്ങള്ക്കു പൊള്ളും വില... കോവിഡ് പ്രതിസന്ധിയില് നിന്നു കര കയറുന്ന ഹോട്ടല് മേഖലയ്ക്കു തിരിച്ചടിയാകുകയാണ് എല്ലാ മേഖലകളിലുമുള്ള വിലക്കയറ്റം.കോവിഡ് പ്രതിസന്ധി ഏറ്റവും കൂടുതല് തിരിച്ചടിയായ മേഖലകളിലൊന്നായിരുന്നു ഹോട്ടല് വ്യവസായം. ജില്ലയില് മാത്രം അഞ്ഞൂറിലേറെ ഹോട്ടലുകള്ക്കു പൂട്ടു വീണിരുന്നു. കുറിച്ചിയില് സാമ്ബത്തിക പ്രതിസന്ധിയെത്തുടര്ന്നു ഹോട്ടല് ഉടമ ജീവനൊടുക്കിയ സംഭവവുമുണ്ടായി. ഇളവുകള് ലഭിച്ചു പഴയ രീതിയിലേക്കു ഹോട്ടല് വ്യവസായം മുന്നോട്ടു പോകുന്നതിനിടെയാണു വിലക്കയറ്റം തിരിച്ചടിയായത്. ഇതോടെ പ്രതിഷേധത്തിനൊരുങ്ങുകയാണ് ഹോട്ടല് ഉടമകള്.ജില്ലാ ഹോട്ടല് ആന്റ് റസ്റ്ററന്റ് അസോസിയേഷന്റെ ആഭിമുഖ്യത്തില് വിലക്കയറ്റത്തിനെതിരേ നടപടി സ്വീകരിക്കണമെന്ന ആവശ്യവുമായി 10നു രാവിലെ പത്തിനു ഹെഡ് പോസ്റ്റ് ഓഫിസിനു മുന്നില് സമരം നടത്തും.തോമസ് ചാഴികാടന് എം.പി ധര്ണ ഉദ്ഘാടനം ചെയ്യും. കേറ്ററിംഗ് അസോസിയേഷന് പ്രതിനിധികള്,വിവിധ രാഷ്ട്രീയ പാര്ട്ടി പ്രതിനിധികള്, സന്നദ്ധ സംഘടനാ പ്രതിനിധികള്, ഹോട്ടല് അസോസിയേഷന് ഭാരവാഹികളും പ്രവര്ത്തകരും പ്രതിഷേധത്തിന്റെ ഭാഗമാകും.